  Майя Бывальцева Удмуртиын Дэбес – Кез сюреслэсь 3,6 иськем люкетсэ (км 17+743–км 21+343) тупатъязы. Ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстӥзы, ивортэ ӵектослэн улосвыл офисэзлэн пресс-службаез. «Удмуртавтодор» огазеяськонысь ӧнерчиос сюреслэсь изъянмем шобретсэ воштӥзы, дуръёссэ юнматӥзы. Со сяна, кык дугдылонниос лэсьтӥзы, выль сюрес пусъёс но юбоос пуктӥзы Дэбес - Кез сюреслэн люкетэз тямысэтӥез туэ быдэстэм элькун объект. Йӧскалык ӵектос улсын карсьӧр трассаослэсь 23 люкетсэс выльдыны чакламын. Кылем 15 объектъёс пӧлысь дасэз али выльдӥсько. Тодэ вайытом, та нуналъёсы Ува – Вавож сюреслэсь одӥгзэ люкетсэ тупатъян ужъёсты йылпумъязы.  Тегъёс: Авто Кез Дэбес Удмуртия сюресъёс тупатъянужъёс  